Národná rada Slovenskej republiky

## **V. volebné obdobie**

 Číslo: CRD-149/2011

**213a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o vykonávaní medzinárodných sankcií (tlač **213**) v druhom čítaní

 Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona o vykonávaní medzinárodných sankcií (tlač **213**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 2. februára 2011 č. 286 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre hospodárstvo, výstavbu a dopravu

Výboru Národnej rady Slovenskej republiky pre sociálne veci

Výboru Národnej rady Slovenskej republiky pre obranu a bezpečnosť

Výboru Národnej rady Slovenskej republiky pre vzdelávanie, vedu, mládež a šport

Výboru Národnej rady Slovenskej republiky pre kultúru a média.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 9. marca 2011 č. 151.
* Výbor Národnej rady Slovenskej republiky pre financie a rozpočet uznesením zo 16. marca 2011 č. 151.
* Výbor Národnej rady Slovenskej republiky pre hospodárstvo, výstavbu a dopravu uznesením zo 17. marca 2011 č. 89.
* Výbor Národnej rady Slovenskej republiky pre sociálne veci uznesením z 10. marca 2011 č. 44.
* Výbor Národnej rady Slovenskej republiky pre obranu a bezpečnosť uznesením z 15. marca 2011 č. 54.
* Výbor Národnej rady Slovenskej republiky pre vzdelávanie, vedu, mládež a šport uznesením z 15. marca 2011 č. 57.
* Výbor Národnej rady Slovenskej republiky pre kultúru a média uznesením z 15. marca 2011 č. 69.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. K § 15 a  § 16

V  § 15 s výnimkou nadpisu a  § 16 sa slová „Iný správny delikt“ vo všetkých tvaroch nahrádzajú slovami „správny delikt“ v príslušnom gramatickom tvare.

Ide o legislatívnu úpravu. Slová „iného, iný, inom“ v spojitosti so slovami „správny delikt“ sú nadbytočné.

**Ústavnoprávny výbor** **NR SR**

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre sociálne veci**

**Výbor NR SR pre obranu a bezpečnosť**

**Výbor NR SR pre vzdelávanie, vedu, mládež a šport**

**Výboru NR SR pre kultúru a média**

***Gestorský výbor odporúča schváliť***

1. V § 14 ods.1 písm. a) a v § 15 ods.1 písm. a) sa vypúšťajú slová ,,ktorá je priamo uplatniteľná alebo záväzná“.

Vypustenie časti textu sa navrhuje z toho dôvodu, že navrhovaná úprava nebola v súlade s princípom právnej istoty, a to najmä z hľadiska nejednoznačnosti použitých pojmov „priamo uplatniteľná alebo záväzná“. V danom prípade sa vždy bude jednať o medzinárodnú sankciu.

**Výbor NR SR pre hospodárstvo, výstavbu a dopravu**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 a 2** hlasovať spoločne s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o vykonávaní medzinárodných sankcií

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením zo 17. marca 2011 č. 99.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 17. marca 2011

Stanislav **J a n i š**, v.r.

predseda Výboru NR SR pre

hospodárstvo, výstavbu a dopravu